ICOMOS Suomi

**ICOMOSin Suomen osasto ry (myöh. ICOMOS Suomi)** on kulttuuriperintöalan asiantuntijajärjestö, joka vaalii kulttuuriperintöä aineellisine ja aineettomine ominaisuuksineen.  
 
**ICOMOS Suomi** on kansainvälisen ICOMOSin kansallinen osasto. ICOMOS Suomi edistää kulttuuriympäristöjen, rakennusten ja sisätilojen, kiinteiden muinaisjäännösten ja kulttuurimaisemien, puistojen ja puutarhojen säilyttämistä, hoitoa ja restaurointia sekä alan koulutusta.

Yhdistys välittää jäsenilleen tietoa alan ajankohtaisista kysymyksistä kääntämällä ja levittämällä tietoa kansainvälisen ICOMOSin hyväksymistä julkilausumista ja kannanotoista sekä tarjoaa mahdollisuuksia solmia asiantuntijayhteyksiä kansainvälisiin asiantuntijaverkostoihin ja tieteellisiin komiteoihin. Lisäksi se järjestää suojelun ja restauroinnin ajankohtaisiin kysymyksiin liittyviä kansallisia ja kansainvälisiä seminaareja kutsumalla mm. ulkolaisia asiantuntijoita. 

Kokoukset, seminaarit, jäsentiedotteet ja julkaisut ovat merkittävä kanava keskustelulle kulttuuriympäristöjen suojelusta, restauroinnin teoriasta ja käytännön toteutuksista. Yhdistys toimittaa myös jäsentiedotteita ja julkaisuja.

ICOMOS Suomi on aktiivinen kansainvälisen ICOMOSin suuntaan osallistumalla vuosittaisiin yleiskokouksiin (Annual General Assembly) ja joka kolmas vuosi järjestettäviin laajempiin yleiskokouksiin (General Assembly). Jäsenet voivat asettua ehdolle kansainvälisen ICOMOSin hallinnollisiin elimiin kuten hallitukseen (Board) ja muihin luottamustoimiin. Yhdistyksen puheenjohtaja on neuvoa antavan komitean (Advisory Committee) jäsen. Osaston jäseniä osallistuu asiantuntijoina ICOMOSin maailmanperintötyöhön.

ICOMOS Suomella on kansainvälistä yhteistyötä Pohjoismaiden sekä Baltian maiden ja Venäjän kanssa. Osasto kuuluu ICOMOSin Eurooppa-ryhmään (Europe Group). Kotimaassa yhteistyökumppaneita ovat kulttuuriperintöalan järjestöt ja toimijat. Yhdistys on Tieteellisten Seurain valtuuskunnan jäsen.

ICOMOS Suomi perii jäsenmaksua jäseniltään, josta osa menee kansainvälisen ICOMOSin toimintaan. Yhdistys saa tukea opetus- ja kulttuuriministeriöltä. ICOMOS Suomella oli 2024 alussa 164 jäsentä.

## Nimi
Yhdistyksen nimi on ICOMOSin Suomen osasto ry, ruotsiksi ICOMOS Finlands nationalkommitté r.f., englanniksi vaihtoehtoisesti joko National Committee of the International Council on Monuments and Sites in Finland tai ICOMOS Finland. Yhdistyksen nimi lyhennetään usein muotoon ICOMOS Suomi ja ruotsiksi ICOMOS Finland.

## Yhdistyksen historia

ICOMOS Suomen toiminta käynnistyi vuonna 1967 opetusministeriön alaisuudessa toimivan Suomen Unesco-toimikunnan aloitteesta, kaksi vuotta kansainvälisen ICOMOSin Varsovassa 1965 pidetyn perustamisen jälkeen. Perustamista edelsi UNESCOn vuonna 1964 julistama kansainvälinen kulttuurimuistomerkkien vuosi, jonka yhteydessä järjestettiin kansainvälinen rakennusperintöalan kongressi Venetsiassa. Kongressi hyväksyi julkilausuman kansainvälisen ICOMOSin perustamiseksi ja ns. Venetsian julistuksen kansainväliseksi toimintaohjeeksi, jonka ICOMOS otti perusasiakirjakseen. Suomella oli edustaja tai tarkkailija sekä Venetsian kokouksessa että ICOMOSin perustamiskokouksessa Varsovassa 1965 ja sen jälkeen pidetyssä ensimmäisessä yleiskokouksessa Krakovassa. Yleiskokous valitsi ICOMOSin pääpaikaksi Pariisin.

ICOMOS Suomi toimi itsenäisenä yhdistyksenä vuoteen 1977 asti, jolloin se liitettiin Rakennustaiteen seuraan. Seurassa oli 15-henkinen ICOMOS-toimikunta, jolla oli edustus Rakennustaiteen Seuran hallituksessa. Toimikunta hoiti suhteita kansainväliseen ICOMOSiin ja sen edustajat osallistuivat ICOMOSin kokouksiin ja konferensseihin. Osaston jäseniä on alkuajoista lähtien ollut mukana ICOMOSin hallinnossa toimeenpanevassa komiteassa, hallituksessa ja pääsihteerin tehtävässä.

ICOMOS Suomi erosi Rakennustaiteen Seurasta vuonna 1988 järjestäytyen uudelleen omaksi rekisteröidyksi yhdistykseksi vuonna 1990.

ICOMOS Suomi on osallistunut kansainvälisen ICOMOSin toimintaan antamalla selostuksia tai lausuntoja Suomen rakennussuojelun ja restauroinnin tilasta sekä osallistumalla yleiskokouksiin ja kansainvälisiin konferensseihin. Ajankohtaisia teemoja olivat alkuaikoina mm. historiallisten keskusten suojeleminen ja uusiminen, monumenttien suojelu ja matkailun kehittäminen sekä vanhojen kaupunkien liikenneongelmat. Teemat olivat maailmanlaajuisesti ajankohtaiset liittyen voimakkaaseen kaupungistumiseen ja liikenteen lisääntymiseen. Tässä tilanteessa sekä historiallisten kokonaisuuksien säilyttämiseen että kohteiden kunnostamiseen liittyvät kysymykset nousivat vahvasti esille.

Ruotsin ICOMOSin alulle panema ”Den Nordiska Trästaden”-projekti oli keskeinen ICOMOS Suomen toiminnassa 1970-luvun alussa. Hankkeen toteuttamiseksi kehitettiin yhteistyötä yliopistojen ja teknisten korkeakoulujen kanssa. Alueellisia yhteistyöhankkeita on ollut myös muilla Suomen lähialueilla. 

ICOMOS Suomi on ollut aktiivinen osallistumalla ICOMOSin tieteellisten komiteoiden toimintaan. Suomessa on järjestetty tieteellisten komiteoiden kokouksia ja seminaareja mm. kansanrakentamisen komitea, koulutuskomitea, laki-, talous- ja hallintokomitea, yhteinen kulttuuriperintö -komitea, kaupunkikomitea,1900-luvun kulttuuriperintökomitea. ICOMOS on myös järjestänyt Suomessa 1900-luvun kulttuuriperinnön suojelun työpajan ja hallituksensa kokouksen. Kansainvälisten seminaarien tulokset on julkaistu.

ICOMOS Suomi on viettänyt kansainvälistä Monumenttipäivää (IDMS 18.4.) vuodesta1986 lähtien keskustelutilaisuuksin ja seminaarein ajankohtaisista aiheista.

## Organisaatio

ICOMOSin Suomen osaston toimielimiä ovat yhdistyksen kokous ja yhdistyksen hallitus. Hallitus muodostuu vuosittain valittavasta puheenjohtajasta sekä kahdeksasta jäsenestä. Hallitus valitaan vuosittain tammi-maaliskuun aikana. Yhdistyksen hallitus voi perustaa työryhmiä (kuten maailmanperintötyöryhmä).

Yhdistyksen jäseniä ovat henkilöjäsenet, kunniajäsenet, yhteisöjäsenet sekä kannattajajäsenet ja opiskelijajäsenet.  Kunniajäsenet hyväksyy yhdistyksen kokous, muut jäsenet yhdistyksen hallitus. Henkilö-, yhteisö- ja kunniajäsenet ovat samalla kansainvälisen ICOMOSin jäseniä.

Yhdistyksen jäsenet noudattavat ICOMOSin yleiskokouksen ja hallituksen sekä oman yhdistyksen kokouksen ja hallituksen päätöksiä. Jäsenet sitoutuvat noudattamaan järjestön eettisiä periaatteita (ICOMOS Ethical Principles).

Kaikilla ICOMOSin jäsenillä on oikeus osallistua vuosittain järjestettävään ICOMOSin yleiskokoukseen samoin kuin joka kolmas vuosi järjestettävään laajemmat päätösoikeudet omaavaan yleiskokoukseen ja heitä voidaan nimetä kokouksissa äänivaltaisiksi tietyin, kansainvälisen ICOMOSin säännöissä määrätyin edellytyksin.

## Tieteelliset komiteat

ICOMOSin Suomen osasto osallistuu kansainvälisen ICOMOSin tieteellisten komiteoiden ja työryhmien toimintaan valitsemalla keskuudestaan edustajia niihin. Vuonna 2024 ICOMOSilla oli 31 kansainvälistä tieteellistä komiteaa. Niiden jäsenyyttä voi hakea lisäksi suoraan komitealta. Tavoitteena on, että kaikki aiheesta kiinnostuneet ICOMOSin jäsenet voivat osallistua komiteoiden työskentelyyn.

ICOMOSilla on neljä kansainvälistä työryhmää - mm. ihmisoikeuksien, ilmastonmuutoksen ja riskeihin varautumisen aloilla - joissa Suomen ICOMOSilla on myös jäseniä.

## Julkaisutoiminta

ICOMOS Suomi julkaisee kulttuuri- ja rakennusperintöalaan liittyvää tieteellistä kirjallisuutta. 

**Seuran julkaisemat tieteelliset julkaisut**

* Ahoniemi, Anu (ed.) (1995) *Conservation Training, Needs and Ethics*. ICOMOS-CIF Training Committee Meeting Suomenlinna, Helsinki Finland 12. – 17.6.1995 Seminar papers. ICOMOS Finnish National Committee. Gummerus Printing.
* Ahoniemi, Anu – Perähuhta, Minna (1999) *Kulttuuriomaisuuden suojelu osana kriisityötä.* ICOMOSin Suomen osasto ry yhdessä ICOMin Suomen komitea ry:n ja Suomen UNESCO-toimikunnan kanssa. Suomen UNESCO-toimikunnan julkaisuja no. 77. Painorauma Oy. Helsinki.
* Berger, Laura (ed.) (2021) *The Look of Leisure.* Historic Seaside Villas of the Northern Baltic. The Finnish Architecture Society, The Finnish National Committee. Helsinki. Livonia Print, Latvia.
* Björkqvist, Anneli – Hänninen, Heikki & Kairamo, Maija (toim.) (1992) *Konevitsa.* Seminaariraportti. ICOMOSin Suomen osasto ry yhdessä Konevitsa-yhdistyksen kanssa. Helsinki.
* Böök, Netta (ed.) (2015) *Common Heritage.* The multicultural heritage of Vyborg (suomi – venäjä). Proceedings of the international seminar 13.-14.2.2914 at Alvar Aalto library in Vyborg. The Finnish National Committee of ICOMOS and The Finnish Architecture Society. The Finnish Architecture Society publication No 4/2014. Forssa Print. Helsinki.
* Ehrström, Margaretha – Kovanen, Kirsti (2020) *Kaikkien yhteinen kulttuuriperintö Osallistumisen mallintaminen -hanke vv. 2018 – 2019*. ICOMOSin Suomen osasto ry.
* Hautajärvi, Harri – Heikonen, Juhana – Kummala, Petteri & Tuomi, Timo (toim.) (2021) *Kenen kaupunki?* - Helsingin kaupunkisuunnittelu ja kulttuuriympäristö törmäyskurssilla. DOCOMOMO Suomi Finland ry, ICOMOSin Suomen osasto ry, Rakennustaiteen seura ry, Rakennusperintö-SAFA, Helsinki. Printon AS, Viro. 
* Hautajärvi, Harri – Heikonen, Juhana – Kummala, Petteri & Tuomi, Timo (toim.) (2021) *Kenen kaupunki? – Pamfletti muuttaa kaupunkisuunnittelun suuntaa.* Helsinki. 
* ICOMOS (1995) *Seminar on 20th Century Heritage. Séminaire sur le Patrimoine AU XXe Siécle. Helsinki 18 – 19 -VI -1995*. Working Papers collected by – Documents de Travail rassemblés par ICOMOS. Moniste.
* Joutsalmi, Sinikka (toim.) (1994) *Viipurilaiset muistomerkit. Puheenvuoroja tutkimuksesta ja restauroinnista*'.*** (suomi – venäjä). ICOMOSin Suomen osasto yhdessä Suomen Unesco-toimikunnan kanssa. Suomen Unesco-toimikunnan julkaisuja 68. Yliopistopaino Helsinki.
* Kairamo, Maija – Mattinen, Maire & Joutsalmi, Sinikka (toim/ ed.) (1993). ''Rakennettu aika – Built Time.'' ICOMOSin osasto 25 vuotta. Tammisaaren Kirjapaino Oy.
* ''Kansainväliset julistukset'' (1992). (englanti ja suomi) Moniste. ICOMOS Suomen osasto ry. Helsinki.
* Kervanto Nevanlinna, Anja (ed.) (2001) ''Dangerous Liaisons. Preserving Post-War Modernism in City Centers.'' ICOMOS Finnish National Committee. Ykkös Offset Oy. Vaasa.
* Kivilaakso, Aura – Mattinen, Maire & Berger, Laura (toim./ ed.) (2017). ''Kriisin jälkeen – rekonstruktio? Post-Trauma Reconstruction'' (Suomi, englanti) ICOMOSin Suomen osasto ry ICOMOS-Finland. Helsinki.
* Kovanen, Kirsti – Ehrström, Margaretha – Häyrynen, Mauno – Vepsä, Marjo & Kivilaakso, Aura (toim./ed.) (2014) ''Rakennussuojelu ajassa. Pohdintoja rakennetun ympäristön suojelusta. Building Conservation in Our Time. Essays on the Conservation of the Built Environment.'' ICOMOS Suomen osasto ry. The Finnish National Committee of ICOMOS. Bookwell, Porvoo.
* Mattinen, Maire – Häyrynen, Mauno – Kairamo, Maija & Tuomi, Timo (ed.) (1999) ''Monuments and Sites Finland.'' ICOMOS 12th General Assembly, Mexico 1999. International Council on Monuments and Sites. The Finnish National Committee of ICOMOS. Yliopistopaino Helsinki.
* Salastie, Riitta (ed.) (2010) ''Integrity and Authenticity in Modern Movement Architecture - Case Paimio Hospital.'' International expert seminar 1-2 October in 2009 in the Paimio Hospital. ICOMOS Finnish National Committee. Yliopistopaino. Helsinki.
* Vahtikari, Tanja (ed.) (2020) ''Enabling Heritage Involvement: Participatory Models for Cultural Heritage''. The ICOMOS finnish National Committee. Trinket Oy. Helsinki.
* Vakkilainen, Nina (toim./ ed.) (1991). ''Rakennettu Ympäristö – Identiteetti – Yhdentyvä Eurooppa. Built Environment – Identity - European Integration.'' Seminaarijulkaisu. Suomen Rakennustaiteen Seura ry / Architectural Society of Finland, ICOMOS Suomen osasto ry / Finnish Section of ICOMOS, Suomen UNESCO-toimikunta /Finnish National Commission for UNESCO, Hanasaaren ruotsalais-suomalainen kulttuurikeskus / Hanasaari Swedish – Finnish Cultural Centre. Suomen UNESCO-toimikunnan julkaisuja N:O 58, Publications of the Finnish National Commission for UNESCO NO 58. Yliopistopaino / University Press Helsinki.
* V''ernacular Architecture'' (1984). Publications of the Finnish National Commission for Unesco no 29. Helsinki 1984. 

'''Yhdistyksen julkaisemat tieteelliset sarjat'''

'''Jäsentiedotteet:'''

* ICOMOSin Suomen osaston jäsentiedotteet 1984 -.

'''ICOMOSin Suomen osaston ja yhteistyökumppanien julkaisema VERNADOC-sarja'':***

* Jaakkola, Riitta & Mattila, Markku (toim.) (2022) *Kuortaneen kaksfooninkiset. Finn VERNADOC 2022* (2022) Pohjalainen Rakennusperintö ry ja Suomen VERNADOC.
* Lehtinen, Ildiko - Lennox, Maria & Mattila, Markku (toim.) (2019)*. Pre VERNADOC 1997-98 MARI. Tšurajevo Birsk Baškiria. Mari building tradition of Mari people in Tsurajevo Bashkortostan. Russia.* CIAV/Suomen ICOMOS. Länkipohja 2018 Kirjapaino Hermes Oy
* Mattila, Markku (toim.) (2005). *VERNADOC 2005 Längelmäen Tunkelon Isotalo.* Suomen ICOMOS CIAV. Helsinki.
* Mattila, Markku (toim.) (2008). *MUROLE – RUOVESI – YMPÄRISTÖELOKUU. Muroleen koululaisten ja arkkitehtien yhteishanke, Kulttuuriympäristöelokuu Ruovedellä. Kattokinkerit.* Suomen ICOMOS CIAV. Helsinki.
* Mattila, Markku (toim.) (2010). *KIVINAVETAT. Finn VERNADOC 2007 – Villa Tokonen. Finn VERNADOC 2009 – maaseudun harmaakivirakennukset. Kivinavettakinkerit.* Ruoveden kunnan sivistystoimi ja Suomen ICOMOS CIAV. Ruovesi.
* Mattila, Markku (toim.) (2010). *CIAV VERNADOC 2010.Östmark church, Torsby Värmland Sweden.* Suomen ICOMOS CIAV. Torsby Värmlanti.
* Mattila, Markku (toim.) (2011). *CIAV VERNADOC 2010.Värmlannin suomalaisten rakennusperinne, Savu ja avotuli asuinrakennuksessa, esimerkkejä maailmalta CIAVin vuosikongressin artikkeleita. Keski-Skandinavian suomalaiset Östmarkin kirkko savutuvat.* Suomen ICOMOS CIAV. Saarijärvi.
* Mattila, Markku (toim.) (2012) *Kyläkoulut. Finn VERNADOC 2011 – Pekkalan ja Ruoveden kirkonkylän puukoulut, Ruoveden kyläkoulut. Kyläkoulukinkerit.* Ruoveden kotiseutuyhdistys ry ja Suomen ICOMOS. Saarijärven Offset Oy. Ruovesi.
* Mattila, Markku (toim.) (2013) *MARAMURES VERNADOC 2012 Cälinesti Cäenin kirkko, Kalle Killaisen kirkot,* the Chamber of the Romanian Architects ja Suomen ICOMOS CIAV*.* Helsinki.
* Mattila, Markku (toim.) (2013) *Pre VERNADOC 2002 Ramses Wissa Wassef Art Centre, Egyptian Earth Construction Association.* CIAV/ Suomen ICOMOS. HELSINKI.
* Mattila, Markku (toim.) (2014) *Finn VERNADOC 2013. Vanha Rauma.* Suomen ICOMOS, Kansanrakentamisen komitea. Kirjapaino Hermes Oy. Helsinki.
* Mattila, Markku (toim.) (2015) *Italian VERNADOC 2015. Amandola* studying Italia and its architecture the first 10 VERNADOC-years. CIAV of ICOMOS FINLAND. Vammalan Kirjapaino Oy. Helsinki.
* Mattila, Markku – Svartström, Niina (toim.) (2017) *Pre VERNADOC 1996 inkeroiset. Soikkolanniemi building tradition of inkerois people in Soikkolanniemi, Russia.* CIAV/ Suomen ICOMOS. Kirjapaino Hermes. Helsinki.
* Mattila, Markku (toim.) (2018). *Pre VERNADOC 1997 inkerinsuomalaiset, Kurkolanniemi building tradition of Finnish people in Kurkolanniemi Ingria,* Russia. CIAV/ Suomen ICOMOS, Länkipohja.
* Mattila, Markku (toim.) (2019). *Pre VERNADOC 1998 vatjalaiset, Laukaansuu building tradition of Votic people in Laukaansuu Ingria, Russia.* CIAV/ Suomen ICOMOS. Länkipohja.
* Mattila, Markku (toim.) (2019). *Rakennusmittauksia Karjaloissa 1894-2001 arkkitehdit Kannaksen, Laatokan, Aunuksen, Vienan ja Taipaleentakaisessa Karjalassa/ Erik Kråkström 100 vuotta 2019* CIAV/ Suomen ICOMOS. Länkipohja.
* Mattila, Markku (toim.) (2021) *Corona VERNADOC 2020, doors and windows the international architect co-operation in Corona year 2020. International VERNADOC network.* Länkipohja. 

## Lähteet

## Kirjallisuutta
* Kovanen, Kristi - Ehström, Margaretha - Häyrynen, Maunu - Vepsä, Marjo & Kivilaakso, Aura (toim.) (2014). *Rakennussuojelu ajassa. Pohdintoja rakennetun ympäristön suojelusta.* ICOMOS Suomen osasto ry.

## Aiheesta muualla
*ICOMOS Suomi -kotisivu. 
*ICOMOS International council on monuments and sites.